ભારતીય સ્ટેટ બેંક પછી પંજાબ નેશનલ બેંક પણ તેના ગ્રાહકોને મોટો ઝટકો આપવા જઇ રહી છે . હવે પંજાબ નેશનલ બેં અને તેની બીજી શાખામાંથી 5000 રૂપિયાથી વધુ રોકડા પૈસા જમા કરવા પર તમારે વધારાની ફી આપવી પડશે . અને આ નિયમ 1 સપ્ટેમ્બર 2017થી લાગુ થશે . એટલું જ નહીં પંજાબ નેશનલ બેંકની બીજી કોઇ શાખામાં 5000 રૂપિયાથી વધુ પૈસા જમા કરવતી વખતે તમારે પ્રતિ હજાર રૂપિયે 1 રૂપિયો બેંકને ચૂકવવો પડશે . જો કે પ્રતિ ટ્રાંજેક્શન તમારે ઓછામાં ઓછા 25 રૂપિયા ચાર્જ આપવો પડશે . અને સાથે જ શાખા બહાર હોય તો પ્રતિ હજાર રૂપિયે 2 રૂપિયા અને ન્યૂનતમ 25 રૂપિયા આપવા પડશે . જો કે તે તમારી મુખ્ય શાખા હોય તો તેમા પૈસા જમા કરાવવા માટે તમારે કોઇ ચાર્જ નહીં આપવો પડે . સાથે જ બેંકે ચેક પરત કરવાના પર પણ સર્વિસ ચાર્જ લગાવ્યો છે . એક કરોડથી વધુના ચેકને પરત કરવા પર 2000 રૂપિયા સુધી અને ચેક બાઉન્સ પર 2500 રૂપિયા સુધી ચાર્જ લેવામાં આવશે . સાથે જ લોકરનું ભાડું પણ વધાર્યું છે . આમ ભારતીય સ્ટેટ બેંક પછી એક પછી એક અન્ય બેંકો પણ તેમના ચાર્જ વધારી રહી છે . અને નવા નિયમો દાખલ કરી રહી છે . જેના કારણે ગ્રાહકોની મુશ્કેલીઓ વધી છે .